stanford-oval/wikipedia huggingface dataset:
Nation

| Nation Sepultura |
| --- | --- | --- |

Studioalbumin tiedot
 Äänitetty : 2000–2001
 Julkaistu: 20. maaliskuuta 2001
 Tuottaja(t): Steve Evetts
 Tyylilaji: groove metal, thrash metal, alternative metal
 Kesto: 51.40
 Levy-yhtiö: Roadrunner
Listasijoitukset
  Billboard 200: 134.
Sepulturan muut julkaisut
| Against 1998 | Nation 2001 | Under a Pale Grey Sky 2002 |
Nation on brasilialaisen thrash metal -yhtye Sepulturan kahdeksas studioalbumi, joka julkaistiin vuonna 2001 levy-yhtiö Roadrunner Recordsin kautta. Albumi on yhtyeen toinen albumi, jossa on mukana laulaja/kitaristi Derrick Green.
Albumilla on vierailijoina merkittäviä artisteja kuten Hatebreedin laulaja Jamey Jasta, Dead Kennedysin laulaja Jello Biafra, Ill Ninon laulaja Cristian Machado, Bilen frontman Krztoff sekä Apocalyptica.
Nation on myynyt yli 80 000 kopiota Yhdysvalloissa ja kultaa Brasiliassa.
Albumi sai paremmat arvostelut kuin Against, mutta myi vähemmän kopioita kuin se. Sepultura syytti Roadrunner Recordsia siitä että he eivät edistäneet albumia tarpeeksi, ja vaihtoivat levy-yhtiöksi SPV Recordsin vuonna 2002.
Kappaleet

Sepulnation – 4.20
Revolt – 0.56
Border Wars – 5.10
One Man Army – 5.27
Vox Populi – 3.41
The Ways of Faith – 4.53
Uma Cura – 3.14
Who Must Die? – 2.58
Saga – 4.37
Tribe to a Nation – 2.48 (feat. Dr. Israel)
Politricks – 4.14 (feat. Jello Biafra)
Human Cause – 0.57 (feat. Jamey Jasta)
Reject – 2.59
Water – 2.44
Valtio – 3.20 (feat. Apocalyptica, instrumentaali)
Digipakin bonuskappaleet
Bela Lugosi's Dead – 4.08 (Bauhaus-cover)
Annihilation – 1.31
Rise Above – 2.01
Revolt – 3.49 (Demo)
Roots Bloody Roots – 3.42 (Live)
Kokoonpano

Derrick Green – laulu, kitara
Andreas Kisser – kitara, taustalaulu
Paulo Jr. – basso
Igor Cavalera – rummut
+
Steve Evetts – tuottaja
Listasijoitukset > Albumilista

Billboard (Pohjois-Amerikka)
| Vuosi | Lista | Sijoitus |
| --- | --- | --- |
| 2001 | The Billboard 200 | 134 |
Arvostelut

Metacritic: 69/100
Allmusic:
Alternative Press:
Blabbermouth:
Soundi:
Aiheesta muualla

Nation Discogsissa. (englanniksi)
Albumi Nation Encyclopaedia Metallum -sivustolla (englanniksi)
Sepultura
| --- | --- |
Studioalbumit:   Morbid Visions  Schizophrenia  Beneath the Remains  Arise  Chaos A.D.  Roots  Against  Nation  Roorback  Dante XXI  A-Lex  Kairos  The Mediator Between Head and Hands Must Be the Heart  Machine Messiah  Quadra 
Kokoelmat:   The Best of Sepultura 
Livealbumit:   Under a Pale Grey Sky  Live in São Paulo  Metal Veins – Alive in Rock in Rio  Sepulquarta 
EP:t:   Bestial Devastation  Revolusongs
Maarekisteri

Maarekisteri oli kunkin läänin maanmittauskonttorissa pidetty virallinen luettelo läänin kaavoittamattomilla alueilla olevista tiloista ja muista kiinteistöistä Suomessa. Maarekisteri oli yhdessä tai useammassa nidoksessa erikseen jokaisesta kunnasta. Tiedot järjestettiin kylittäin ja talonumeroittain ja otsikkoon merkittiin lisäksi maanluonto, isojaon littera ja ilmoitus siitä, miten tila on merkitty vanhoihin maakirjoihin.
Maarekisteriin merkittiin isojaon vahvistamispäivä sekä tiedot lohkomisesta, rekisterinumero, tieto siitä onko tila kruunun, perintöluontoa vai rälssiluontoa, tilojen nimet, tilojen manttaalit, tilojen eri tiluslajien pinta-alat, viittaukset jakokirjoihin ja karttoihin sekä jakotoimituksissa syntyneet rasiteoikeudet.
Ensimmäiset määräykset maarekisteristä annettiin 1895. Vuoden 1951 jakolain mukaan maarekisteriin merkittiin:
talot
verollepannut torpat
ulkopalstat ja siirtotalot
niityt ja saaret, jotka eivät ole tilan osia eivätkä valtion metsämaata
omaperäismyllyt
osittamalla syntyneet tilat
erilliset vesijätöt
yleiset tiet
kirkkojen ja hautausmaiden alueet
Kaavoitetuilla alueilla kiinteistöt merkittiin tonttikirjaan. Maarekisterijärjestelmä ja tonttikirjajärjestelmä yhdistettiin kiinteistörekisteriksi vuonna 1985.
Maarestatunturit

Maarestatunturit, Maarestunturit eli Marastotunturit (pohjoissaameksi Márástat, inarinsaameksi Márástah), on tunturijono Inarissa Lemmenjoen ja Vaskojoen välissä. Sen korkein huippu Ladnjoaivi on 593 metriä korkea.
Maaret Castrén

| Maaret Castrén> Kansanedustaja |
| --- | --- |
 16.7.2024–  
Ryhmä/puolue:  Kansallisen kokoomuksen eduskuntaryhmä
Vaalipiiri:  Helsingin vaalipiiri
Henkilötiedot
Syntynyt: 1959 (ikä 64–65)
Ammatti:  lääkäri
Tiedot
Puolue:  Kansallinen Kokoomus
Aiheesta muualla
Kotisivu
Maaret Castrén (s. 1959) on suomalainen kokoomuslainen poliitikko ja Helsingin kaupunginvaltuutettu. Castrén on lääkäri ja akuuttilääketieteen professori. Hän työskentelee toimialajohtajana HUS-yhtymässä.
Castrén nousee kansanedustajaksi vuonna 2024 kansanedustaja Aura Sallan tultua valituksi Euroopan parlamenttiin.
Vuoden 2023 eduskuntavaaleissa Castrén valittiin 3 699 äänellä varakansanedustajaksi Helsingin vaalipiiristä.
Manitou (yritys)

Manitou Group on ranskalainen vuonna 1953 perustettu yritys. Se valmistaa esimerkiksi trukkeja ja kurottajia. [lähde? ] Suomessa Manitou-kurottajien maahantuojana toimii MN-Lifttek Oy.
Ola (nimi)

| Ola |
| --- | --- |
Nimipäivä:   
– suomenkielinen:  –
– ruotsinkielinen:  29. heinäkuuta
– ortodoksinen:  –
Muunnelmia:  Olle, Ole
Vastineita eri kielissä:  Olav, Olaf, Olaus
Nimen alkuperä:  pohjoismaissa Olof; Puolassa Aleksandra
Infobox OKNimi-testi OK: 
Ola on etunimi, joka eri maissa esiintyy sekä miehillä että naisilla. Norjassa ja Ruotsissa se on miehen nimi, lyhentymä nimestä Olaf, Olof tai Olav. Puolassa se esiintyy naisen nimenä, joka on lyhentymä nimestä Aleksandra.
Suomessa nimi Ola on 1900-luvun alusta vuoden 2019 loppuun mennessä annettu Digi- ja väestötietoviraston tietojen mukaan 705 miehelle ja ainakin 30 naiselle. Usein se esiintyy Suomessa Olavin puhuttelunimenä. Olan nimipäivä on suomen­ruotsalaisen kalenterin mukaan 29. heinäkuuta, Olavin päivänä.
Tunnettuja Ola-nimisiä

Ola Beyrath (1876–1961), suomalainen lastenkirjailija
Ola Brenner (1900–1989), suomalainen agronomi, rehtori, paikallishistorioitsija ja maanviljelysneuvos
Ola Brunkert (1946–2008), ruotsalainen ABBA-yhtyeen rumpali
Ola Skjåk Bræk (1912–1999), norjalainen pankkiiri, poliitikko ja ministeri
Ola By Rise (s. 1960), norjalainen jalkapallomaalivahti ja -valmentaja
Ola Castrén (1882–1913), suomalainen filosofian tohtori ja työväenliikkeen vaikuttaja
Ola Elvestuen (s. 1967), norjalainen poliitikko ja ministeri
Ola Fløene (s. 1969), norjalainen autourheilija
Ola Fogelberg (1894–1952), suomalainen sarjakuvataiteilija
Ola Forsell (1899–1964), suomalainen piirustuksenopettaja ja taidemaalari
Ola Fredricson (s. 1968), ruotsalainen jääpalloilija ja valmentaja
Ola Gjeilo (s. 1978), norjalainen säveltäjä ja pianisti
Ola Hansson (1919–1995), suomalainen arkkitehti
Ola Hansson (1860–1925), ruotsalainen kirjailija
Ola Vigen Hattestad (s. 1982), norjalainen maastohiihtäjä
Ola Håkansson (s. 1945), ruotsalainen laulaja, säveltäjä ja tuottaja, Ola and the Janglers -yhtyeen perustaja
Ola Isene (1898–1973), norjalainen näyttelijä ja oopperalaulaja
Ola Johansson (s. 1957), ruotsalainen jääpalloilija
Ola Johansson (1922–2004), suomalainen näyttelijä
Ola John (s. 1992), alankomaalainen jalkapalloilija
Ola Kettunen (1928–2015), amerikansuomalainen huonekalu- ja sisustussuunnittelija
Ola Kolehmainen (s. 1964), suomalainen jalkapalloilija
Ola Kvernberg (s. 1981), norjalainen jazzmuusikko
Ola Kyllönen (1955−2022), suomalainen kosketinsoittaja ja kitaristi
Ola Källenius (s. 1969), ruotsalainen yritysjohtaja
Ola Laiho (s. 1934), suomalainen arkkitehti
Ola Magnell (1946–2020), ruotsalainen laulaja, laulunkirjoittaja ja kitaristi
Ola Borten Moe (s. 1976), norjalainen poliitikko ja ministeri
Ola Okshovd (1872–1960), norjalainen pelimanni
Ola Olsson (1943–2008), ruotsalainen käsikirjoittaja, televisio-ohjaaja ja dramaturgian opettaja
Ola Onabule, brittiläis-nigerialainen soul- ja jazzlaulaja ja -lauluntekijä
Ola Rapace, oik. Pär Ola Norell (s. 1971), ruotsalainen näyttelijä
Ola Ray (s. 1960), yhdysvaltalainen malli ja näyttelijä
Ola Mildred Rexroat (1917–2017), yhdysvaltalainen lentäjä ja lennonjohtaja
Ola Rosendahl (1939–2008), suomalainen poliitikko
Ola Rudner (s. 1953), ruotsalainen viulisti ja kapellimestari
Ola Salo, oik. Rolf Ola Anders Svensson (s. 1971), ruotsalainen laulaja, säveltäjä ja sanoittaja
Ola Svensson (s. 1986), ruotsalainen laulaja
Ola Toivonen (s. 1986), ruotsalainen jalkapalloilija
Ola Tuominen (s. 1958), suomalainen näyttelijä ja ääninäyttelijä
Ola Tuomisto, Olavi Tuomisto (1921–1982), suomalainen arkkitehti
Ola Ullsten (1931–2018), Ruotsin pääministeri 1978–1979
Ola Wielgomas, Luna (s. 1990), puolalainen laulaja ja lauluntekijä
Ola Zweygbergk (1912–2004), suomalainen kirjankustantaja ja pilapiirtäjä
Aiheesta muualla

Kuvia tai muita tiedostoja aiheesta Ola (nimi) Wikimedia Commonsissa
M Countdown

| M Countdown> 엠카운트다운 |
| --- | --- |
Tyyli:  musiikkiohjelma
Kestoaika:  120 min
Alkuperämaa:   Korean tasavalta
Verkko:   Mnet
Esitetty:  29. heinäkuuta 2004 –
Tuotanto
Tuotantoyhtiö(t):  CJ E&M
Aiheesta muualla
Virallinen sivusto
M Countdown on televisiokanava Mnetin esittämä eteläkorealainen musiikkiohjelma.
Aiheesta muualla

Viralliset kotisivut (Arkistoitu – Internet Archive)
Malin Gut

Malin Gut lokakuussa 2018.
Malin Jaya Gut (s. 1. elokuuta 2000) on sveitsiläinen jalkapalloilija, pelipaikaltaan keskikenttäpelaaja. Hän on pituudeltaan 169-senttimetrinen. Hän edustaa Englannin Superliigassa pelaavaa Arsenalia ja on pelannut Sveitsin naisten maajoukkueessa lokakuusta 2018 alkaen.
Gut edusti kotimaassaan juniorivuosina FC Fislisbachia ja FC Badenia, kausina 2015–2019 FC Zürichiä ja kaudella 2019–2020 zürichiläisseura Grasshopperia. Kesällä 2020 hän siirtyi englantilaisseura Arsenaliin, jossa hän on ensimmäisellä liigakaudellaan pelannut Superliigassa 13 ottelua.
Gut on pelannut Sveitsin nuorisomaajoukkueissa. Sveitsin naisten maajoukkueessa hän pelasi ensi kerran lokakuussa 2018. Vuoden 2020 loppuun mennessä hän on pelannut 12 naisten maaottelua ja tehnyt niissä yhden maalin.
Malin Gustafsson

Anna Malin Gustafsson (s. 24. tammikuuta 1980 Lövånger, Skellefteå, Ruotsi) on ruotsalainen jääkiekkoilija, jonka pelasi urallaan hyökkääjänä. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksessa 1998 Naganossa, jolloin Ruotsi sijoittui viidenneksi. MM-kilpailuissa hän edusti maajoukkuettaan Kanadassa 1997. Seuratasolla Gustafsson edusti urallaan Lövångers AIKia ja Veddige HK:ta.
Luettelo trumpetisteista

Tämä on luettelo trumpetisteista.
Red Allen (1908-1967)
Herb Alpert (s. 1935)
Louis Armstrong (1901-1971)
Miles Davis (1926-1991)
Jon Hassell (s. 1937)
Harry James
Humphrey Lyttelton (1921-2008)
Eugen Malmstén
Edward Tarr (s. 1936)
Roger Voisin (s. 1918)
Luettelo Paperi T:n kappaleista

Luettelo rap-artisti Paperi T:n kappaleista.
*

&Hendricks
A

Aika jätä älä
Amazing
Ambulanssi
Antimateria
Auf Wiedersehen
Auteur
B

Basilikanlehtiä
Bushwa
C

Caligula
Charlie Mansonin häät
D

Daiu
Dallas
E

Ehkä
Elokuva
Elvis sanoo ei
Et ole yksin
F

Fritsuja
G

Gorilla mysteeri pt.II
H

Haiseva mieliala
HBD RIP
Holodomor
Huomioita kävelystä veden päällä
Hys
I

Ihmisraunio
Iso paha susi
J

Jay-Z
Jenkem
Jokaiselle jotakin
Joo joo
Jumalan peili
K

Kaikki on hyvin
Karmina Burana
Kesä
kevyttä multaa
Kolari
Koomaan
Krebatorio
Kuljettaa
Kun tää biisi loppuu
Kuolon uni
Kurosawa
L

Lamia
Lyricat
M

Mainstream-solo
Mami wata vudu
Marraskuu
Metsän hämärä
Minulla on ollut ikävä sinua
Minä nousen sinne
Missä
Musta oras
Muusa
Muutos
muuttolinnut, rantahiekkaa,
Mä haluun kuolla ennen Bonoo
N

Narratiivi
Näin opit neulomaan
O

Olet maailman syli
P

P-Town massiivi
Palaaks lusikka?
Paljas
Patsaatkin kuolevat
Pelle epoque
Penuel
Pettävä annostus
Polonium
Putoaminen
R

Resnais, Beefheart & Aalto
Riippusilta
Ruger Erectus
Räkistango
S

Sanat
Sekasin
Sfinxhufvud
Sig Sauerkraute
Sinä jne.
Stevie Nicks
Surumielisen näköiset naiset
Suurin tragedia
Sä jätät jäljen
Sä olit
Sä tuut unohtuu
T

Taksi
Tapa
Taras Sevtsenko on kuollut
Tattarisuo 1931
Terra nullius
Tiramisu
Torakka
Tumulus
Typerykset jotka polttavat pilveä avoautoissa
Täydenkuun äpärä
Täällä
Täällä vielä
U

Ukraina
V

Valkeat majat
Vampyyri
Venaattrr
Y

Yli
Ymmärrys
MPLA

MPLA:n lippu
Movimento Popular de Libertação de Angola - Partido do Trabalho (MPLA) on angolalainen sosialistinen puolue, joka perustettiin vuonna 1956. MPLA julkaisee EME-lehteä. Puolueen nuorisojärjestö on Juventude do Movimento Popular da Libertação de Angola.
Aiemmin marxismi-leninismiä kannattanut MPLA on nykyisin Sosialistisen internationaalin jäsenpuolue.
Vaalit

Vuoden 1992 presidentinvaaleissa MPLA:n ehdokas José Eduardo dos Santos sai 1 953 335 ääntä (49,57 %). Saman vuoden parlamenttivaaleissa puolue sai 2 124 126 ääntä (53,74 %, 129 paikkaa).
Seuraavat parlamenttivaalit pidettiin vuonna 2008, jolloin MPLA sai 191 paikkaa 220:sta. Vuoden 2012 vaaleissa puolue sai 175 paikkaa.
Aiheesta muualla

MPLA:n verkkosivut (portugaliksi)
Magnus Linder (1792–1863)

Vuorineuvos, vapaaherra Magnus Linder af Svartå
Magnus Linder (15. heinäkuuta 1792 Mustio – 16. maaliskuuta 1863 Mustio) oli suomalainen vapaaherra, vuorineuvos ja ruukinpatruuna.
Magnus Linderin vanhemmat olivat samanniminen Mustion ruukin patruuna Magnus Linder (k. 1801) ja Fredrika Sofia Baër ja puoliso vuodesta 1819 Johanna Lovisa Hisinger (k. 1887), vapaaherra Michael Hisingerin tytär. Vapaaherra, juristi, ruukinpatruuna ja valtiopäivämies Fridolf Linder oli heidän poikansa. Linder oli ylioppilas Uppsalassa 1806 ja Svean hovioikeuden auskultantti 1809. Hänet aateloitiin 1833 veljensä adoptoimana, vuorineuvoksen arvon hän sai 1856 ja vapaaherraksi hän tuli 1859. Mustion ruukin Linder sai hoitaakseen 1812. Linderin ja hänen nuoremman veljensä Carl Antonin omistukseen ruukki siirtyi 1814 ja kokonaan Magnus Linderin omistukseen 1823. Linderin kuoltua 1863 Mustion ruukki siirtyi hänen puolisonsa luovuttamana heidän pojalleen Fridolf Linderille.
Maailmanrakennus

Maailmanrakennus (engl. worldbuilding) on tieteis- tai fantasiakirjallisuudessa tai tietokonepelissä tekovaiheessa tehty peliympäristön rakennus, jossa luodaan kuvitteellisia maita, kaupunkeja, kieliä ja niin edelleen.
Peliympäristö saattaa käsittää tähtienvälisen avaruuden, jossa on tähtiä, joiden ympärillä on planeettoja.
Scifi- tai fantasiapelissä rakennetaan tietyn tyyppinen planeetta, jolle laaditaan kuvitteellinen kartta, ekosysteemi, historia ja niin edelleen. Usein peleissä on maagisia aineksia "kovien" tieteellisten ainesten lisäksi. Maailmanrakennuksessa voidaan käyttää tieteellistä tietoa planeettojen ominaisuuksista. Yhtä hyvin kuvitteellinen maailma voi olla Maa tulevaisuudessa tai menneisyydessä. Voidaan myös luoda rinnakkainen historia ja toinen mahdollinen nykyisyys.
Aurinkokunnan luontijärjestelmät

Scifi-pelissä aurinkokunta voidaan luoda esimerkiksi WinStarGen-nimisellä ohjelmalla, joka perustuu Dolen kasautumismalliin. Se on nykytieteen tietojen mukaan jossain määrin vanhentunut, sillä ei voi luoda kuumia jupitereita tai soikeita jupitereita.
Silti aurinkokunnan luontiohjelma antaa auttavan alkusysäyksen todellisen oloisen pelin kehitykseen.
Kartan piirtojärjestelmät

Yksinkertaisissa planeettojen karttojen piirto-ohjelmissa luodaan  yksinkertaisella fraktaali-algoritmilla planeetan korkeusjakautuma. Nykyään näkee verkossa toteutuksia, joissa jäljitellään mannerlaattojen liikettä.
Aiheesta muualla

Holly Lisle talks about Worldbuilding (Arkistoitu – Internet Archive)
A guide to realistic fantasy
Computer assisted map drawing
Basilicus: Free Content World Building resource (Arkistoitu – Internet Archive)
OmniverseZero Forums: A Growing Internet World Building Community (Arkistoitu – Internet Archive)
Magnus Linder (1751–1801)

Magnus Linder (3. maaliskuuta 1751 Vihti – 23. toukokuuta 1801 Mustio) oli suomalainen juristi ja ruukinpatruuna, joka omisti Mustion ruukin.
Linderin vanhemmat olivat Suomen vuorimestari Magnus Linder (k. 1799) ja Anna Kristina Kreij. Hänen äitinsä isä oli Mustion ruukin omistaja Henric Johan Kreij, joka luovutti ruukin vuonna 1756 kahdelle tyttärelleen ja näiden puolisoille, Magnus Linder vanhemmalle ja Joachim von Glanille. Nuorempi Linder valmistui ylioppilaaksi Turussa vuonna 1764, suoritti tuomarintutkinnon ja tuli vuonna 1769 Turun hovioikeuden auskultantiksi ja ylimääräiseksi kanslistiksi. Hänen vanhempiensa puoliksi omistama Mustion ruukki vuokrattiin vuonna 1774 hänelle, ja hän uudisti sitä isänsä valvonnassa. Isä luovutti osuutensa ruukista Linderille vuonna 1782, ja neljä vuotta myöhemmin Linder osti myös von Glanin osuuden ja sai siten ruukin kokonaan omistukseensa.
Linderin rakennuttama Mustion linna.
Linder rakennutti vuosina 1783–1792 ruukin yhteydessä olleen Mustion kartanon uuden päärakennuksen eli niin sanotun Mustion linnan. Sen suunnitteli tunnettu ruotsalainen arkkitehti Erik Palmstedt, sillä Linder ei ollut tyytyväinen turkulaisen muurarimestari Christian Friedrich Schröderin laatimiin ensimmäisiin piirustuksiin.
Linderin puolisona oli vuodesta 1785 Fredrika Sofia Baër. Heidän poikiaan olivat Mustion ruukinpatruuna, vuorineuvos, vapaaherra Magnus Linder (1792–1863) ja vuonna 1830 aateloitu everstiluutnantti Carl Anton Linder.
Magnus Linder

Magnus Linder voi tarkoittaa seuraavia henkilöitä:
Magnus Linder (1709–1799), ruotsalaissyntyinen suomalainen vuorimestari
Magnus Linder (1751–1801), suomalainen ruukinpatruuna, Mustion ruukin omistaja
Magnus Linder (1792–1863), suomalainen vuorineuvos ja ruukinpatruuna, Mustion ruukin omistaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Magnus Linder”, voi hakea sivunnimihaulla, laajalla sivunnimihaulla tai tekstihaulla.
Marko Tomićević

| Mitalit | Mitalit | Mitalit |  |
| --- | --- | --- | --- |
|  Tomićević vuonna 2016 |  Tomićević vuonna 2016 |  Tomićević vuonna 2016 |  |
Maa:   Serbia
Miesten melonta
|  Olympialaiset  |  Olympialaiset  |  Olympialaiset  |  |
|  Hopeaa | Rio de Janeiro 2016 | K-2 1000 m |  |
| MM-kilpailut  | MM-kilpailut  | MM-kilpailut  |  |
|  Kultaa | Račice 2017 | K-2 1000 m |  |
|  Pronssia | Moskova 2014 | K-2 1000 m |  |
|  Pronssia | Milano 2015 | K-2 1000 m |  |
|  Pronssia | Montemor-o-Velho 2018 | K-2 1000 m |  |
Marko Tomićević (s. 19. huhtikuuta 1990 Bečej) on serbialainen meloja, olympiamitalisti ja maailmanmestari.
Tomićević on kilpaillut urallaan kahdesti olympialaisissa. Hän oli mukana Lontoon olympialaisissa, jolloin jän kilpaili kajakkiyksikön 1000 metrin kilpailussa. Hän oli lopputuloksissa kymmenes. Neljä vuotta myöhemmin hän kilpaili Rion olympialaisissa kajakkikaksikon 1000 metrillä, jossa hän saavutti hopeaa Milenko Zorićin kanssa. Kajakkinelikossa Serbian joukkue oli kahdeksas. Tomićević voitti uransa ensimmäisen maailmanmestaruuden vuonna 2017 kajakkikaksikon 1000 metrin kilpailussa. Hänellä on samalta matkalta MM-pronssia vuosilta 2014, 2015 ja 2018.
Magnus Lavonius

| Magnus Lavonius |
| --- | --- |

Suomen kulkulaitosten ja yleisten töiden ministeri
 Erichin hallitus 15.3.1920–9.4.1921  
Edeltäjä:  Santeri Pohjanpalo
Seuraaja:  Erkki Pullinen
Henkilötiedot
Syntynyt: 5. marraskuuta 1870 Viipuri
Kuollut: 21. syyskuuta 1948 (77 vuotta) Ylöjärvi
Arvonimi: vuorineuvos (1930)
Tiedot
Puolue:  Kansallinen Edistyspuolue
Koulutus:  diplomi-insinööri (1893)
Magnus Karl Lavonius (5. marraskuuta 1870 Viipuri – 21. syyskuuta 1948 Ylöjärvi) oli suomalainen tekstiiliteollisuusjohtaja, tamperelainen kunnallispoliitikko ja vuorineuvos, joka toimi Erichin hallituksen kulkulaitosten ja yleisten töiden ministerinä 1920–1921.
Lavoniuksen vanhemmat olivat hovioikeudenneuvos, lakitieteen tohtori Wilhelm Lavonius ja Maria Franciska Westzynthius. Hän oli Robert, Wilhelm Alexander ja Herman Lavoniuksen veli. Lavonius valmistui diplomi-insinööriksi vuonna 1893 Polyteknillisen opiston konerakennusosastolta. Suoritettuaan jatko-opintoja Saksassa Reutlingenin Spinn-, Web- und Wirkschulessa 1894–1895 hän tuli Tampereen Pellava- ja Rautateollisuus Oy:n (Tampella) palvelukseen Tampereelle kutomonjohtajaksi 1895. Vuonna 1909 hänestä tuli Tampereen Puuvillateollisuus Oy:n Lapinniemen tehtaan isännöitsijä eli toimitusjohtaja, joka johti tehdasta aina vuoteen 1945 saakka. Lavonius oli myös Kutomateollisuudenharjoittajien liiton johtokunnan jäsen 1911–1945 ja johtokunnan puheenjohtaja vuosina 1927–1945.
Lavonius oli porvarissäädyssä Tampereen edustaja säätyvaltiopäivillä 1905–1906. Presidentin valitsijamies hän oli vuonna 1925. Edistyspuoluetta edustanut Lavonius toimi kulkulaitosten ja yleisten töiden ministerinä Rafael Erichin hallituksessa vuosina 1920–1921. Jälkimmäisenä vuonna hän yritti muodostaa Kokoomuksen, Maalaisliiton ja Edistyspuolueen yhteishallitusta, mutta hanke epäonnistui, kun kokoomuslaiset eivät halunneet samaan hallitukseen ulkoministeriksi kaavaillun Edistyspuolueen Rudolf Holstin kanssa. Lavonius luopui hallitustunnustelijan tehtävästä ja uuden Edistyspuolueen vähemmistöhallituksen muodosti Juho Vennola.
Tampereen kunnallispolitiikassa Lavonius oli mukana kaupunginhallituksen edeltäjän rahatoimikamarin jäsenenä 1902–1908 ja kaupunginvaltuuston puheenjohtajana 1912–1915 ja 1918 sekä jäsenenä 1907–1918 ja 1922–1928. Tampereen ensimmäisen sekä toisen raitiotiekomitean puheenjohtajana toiminut Lavonius kannatti voimakkaasti raitioteiden rakentamista Tampereelle, mutta tämä hanke ei kuitenkaan toteutunut.
Vuorineuvoksen arvon Lavonius sai vuonna 1930. Hänen ensimmäinen puolisonsa vuodesta 1901 oli Ester Gabriella Solin, joka kuoli jo seuraavana vuonna eli 1902. Toinen puoliso vuodesta 1908, Olga Erika Simelius (k. 1948), tuli tunnetuksi työstään lastensuojelun parissa. Olga Lavonius vaikutti miehensä tavoin Tampereen kunnallispolitiikassa. Heille syntyi yksi tytär.
Marko Torenius

Marko Torenius (s. 10. helmikuuta 1977 Säkylä) on maalivahtivalmentaja, joka työskentelee tällä hetkellä Vancouver Canucksin organisaatiossa. Hän työskenteli aiemmin KHL:ssä Sibir Novosibirskissa sekä Espoo Bluesissa SM-Liigassa 2006–2013 joukkueenjohtajana ja maalivahtivalmentajana. Hän on valmentanut muun muassa Bernd Brückleriä, Iiro Tarkkia, Mikko Koskista ja Riku Heleniusta. Torenius on saavuttanut kaksi kertaa KHL:ssä Gagarin cup mestaruuden sekä kaksi SM-liigahopeaa.
Torenius on aiemmin valmentanut Ilveksen ja Tapparan juniorijoukkueissa. Pelaajaurallaan hän edusti pääasiassa Tapparaa.
Kesäkuussa 2018 Toreniuksen tiedotettiin aloittavan osakkaana tuolloin Suomi-sarjassa pelanneen Kiekko-Espoon organisaatiossa.